CELEX: C2007/269/07
Language: hu
Date: 2007-11-10 00:00:00
Title: C-227/04. P. sz. ügy: A Bíróság (nagytanács) 2007. szeptember 11-i ítélete – Maria-Luise Lindorfer kontra az Európai Unió Tanácsa (Fellebbezés – Tisztviselők – Nyugdíjjogosultságok átvitele – A Közösségek szolgálatába lépés előtti kereső tevékenység – A nyugdíjszerző szolgálati évek kiszámítása – A személyzeti szabályzat VIII. melléklete 11. cikkének (2) bekezdése – Általános végrehajtási rendelkezések – A hátrányos megkülönböztetés tilalmának elve – Az egyenlő bánásmód elve)

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/3
            
         A Bíróság (nagytanács) 2007. szeptember 11-i ítélete – Maria-Luise Lindorfer kontra az Európai Unió Tanácsa
   (C-227/04. P. sz. ügy) (1)
   
   (Fellebbezés - Tisztviselők - Nyugdíjjogosultságok átvitele - A Közösségek szolgálatába lépés előtti kereső tevékenység - A nyugdíjszerző szolgálati évek kiszámítása - A személyzeti szabályzat VIII. melléklete 11. cikkének (2) bekezdése - Általános végrehajtási rendelkezések - A hátrányos megkülönböztetés tilalmának elve - Az egyenlő bánásmód elve)
   (2007/C 269/07)
   Az eljárás nyelve: francia
   Felek
   
      Fellebbező: Maria-Luise Lindorfer (képviselők: G. Vanderstanden és L. Levi ügyvédek)
   
      A másik fél az eljárásban: az Európai Unió Tanácsa (képviselők: F. Anton és M. Sims-Robertson, meghatalmazottak)
   Tárgy
   Az Elsőfokú Bíróság (ötödik tanács) Lindorfer által az Európai Unió Tanácsa ellen indított T-204/01. sz. ügyben hozott ítélete ellen benyújtott fellebbezés, amely ítélet elutasította a felperes arra irányuló kérelmét, hogy semmisítsék meg a felperes nyugdíjszerző szolgálati évei kiszámítására vonatkozó Tanács 2003. november 3-i tanácsi határozatát, amely meghatározza a felperes nyugdíjjáradékainak kiszámítását annak következtében, hogy felperes az osztrák rendszerben megszerzett nyugdíjjogosultságát átalánymegváltással átvitte a közösségi rendszerbe.
   Rendelkező rész
   
               1)
            
            
               A Bíróság az Elsőfokú Bíróságnak a T-204/01. sz., Lindorfer kontra Tanács ügyben 2004. március 18-án hozott ítéletét hatályon kívül helyezi a Maria-Luise Lindorfer keresetét azzal az indokkal elutasító részében, hogy nem történt nemen alapuló hátrányos megkülönböztetés.
            
         
               2)
            
            
               A Bíróság az Európai Unió Tanácsának a Maria-Luise Lindorfer nyugdíjszerző szolgálati éveinek kiszámításáról szóló, 2000. november 3-i határozatát megsemmisíti.
            
         
               3)
            
            
               A Bíróság a fellebbezést ezt meghaladó részében elutasítja.
            
         
               4)
            
            
               A Bíróság kötelezi az Európai Unió Tanácsát a két eljárás költségeinek viselésére.
            
         
      (1)  HL C 190., 2004.7.24.